Νέα ευκαιρία για δοκιμές - Onsports.gr\nOnsports Team\t17 Μαίου 2011, 01:23\nΝέα ευκαιρία για δοκιμές\nΤο τρίτο του φιλικό παιχνίδι δίνει το απόγευμα της Τρίτης (17/5, 16:00) ο Πανιώνιος με αντίπαλο τον Βύζαντα Μεγάρων.\nΑυτή τη φορά το παιχνίδι θα έχει περισσότερο προπονητικό χαρακτήρα και για αυτό το λόγο θα γίνει στις αθλητικές εγκαταστάσεις της ομάδας, στο Κορωπί, χωρίς την παρουσία φιλάθλων, σε αντίθεση με τα δύο προηγούμενα με Φωστήρα και Ηλιούπολη.\nΟ Τάκης Λεμονής, ο οποίος δίνει μεγάλη έμφαση σε αυτά τα φιλικά, θα μπορέσει εκ νέου να προχωρήσει στη χρησιμοποίηση αρκετών παικτών από την ομάδα νέων, έτσι ώστε να δει ποιους και πόσους από αυτούς θα μπορέσει να προωθήσει στην πρώτη ομάδα, κάτι άλλωστε που έχει πει ότι σκοπεύει να κάνει.\nΠαράλληλα, θα έχει τη δυνατότητα να διαπιστώσει και την αγωνιστική κατάσταση των υπόλοιπων ποδοσφαιριστών του.\nΑπό εκεί και πέρα, οι «κυανέρυθροι» έχουν κανονίσει να δώσουν και άλλα δύο φιλικά παιχνίδια, την Τετάρτη (18/5) με τον ΠΑΟ Ρουφ στη Νέα Σμύρνη και την Παρασκευή (20/5) με τον Παναιτωλικό στο Αγρίνιο.\nΣτη συνέχεια, οι ποδοσφαιριστές του Πανιώνιου θα είναι ελεύθεροι για τις καλοκαιρινές τους διακοπές, αφού θα σταματήσουν οι προπονήσεις.\nΩστόσο, ο Τάκης Λεμονής θα κάνει κάποιες προπονήσεις ακόμη με την ομάδα νέων, έτσι ώστε να δουλέψει μαζί τους καλύτερα.


Η Πρόεδρος Κατερίνα Σακελλαροπούλου για την διεθνή ημέρα εξάλειψης της βίας κατά των γυναικών (ηχητικό) |\nΗ Πρόεδρος της Ελληνικής Δημοκρατίας, Κατερίνα Σακελλαροπούλου, εγκαινιάζει τη σειρά podcast του δημοτικού ραδιοφώνου της πόλης, του Αθήνα984, για την έμφυλη βία. Η συμμετοχή της, που στόχο έχει να ενταθεί η προσπάθεια αφύπνισης της κοινωνίας και ενδυνάμωσης των θυμάτων, είναι ύψιστης σημασίας και λειτουργεί παραδειγματικά τόσο επί της ουσίας όσο και σε επίπεδο συμβολισμών. Συνομιλεί με την Ελεωνόρα Ορφανίδου.\nΗ έμφυλη βία είναι δυστυχώς ένα παγκόσμιο φαινόμενο, μοναδικής ιστορικής αντοχής, με ιδιαίτερα οδυνηρές προεκτάσεις. Μπορεί να συμβεί οπουδήποτε σε οποιαδήποτε. Δεν παρατηρείται μόνο σε περιθωριακές ομάδες ή σε συγκεκριμένα κοινωνικά στρώματα. Δεν προκαλείται λόγω κάποιων στοιχείων του χαρακτήρα του θύματος. Και ασφαλώς δεν διαβαθμίζεται. Δεν υπάρχει «ήπια» και «δριμεία» βία. Σωματική, σεξουαλική, ψυχολογική, οικονομική, με όποια μορφή και αν εκδηλώνεται, πλήττει την ακεραιότητα και την αξιοπρέπεια των γυναικών και τις καταδικάζει σε κοινωνική περιθωριοποίηση και ψυχολογική διάλυση, όταν δεν φτάνει στο σημείο να τις δολοφονήσει. Γιατί όταν η έμφυλη βία φτάνει στο έγκλημα, έχουν προηγηθεί χρόνια σωματικής και ψυχικής κακοποίησης του θύματος.\nΕίναι δυστυχώς πολλές οι γυναίκες που κακοποιούνται, λεκτικά ή σωματικά, που τραυματίζονται διά βίου από την ανδρική βαναυσότητα και, το χειρότερο, φέρουν το τραύμα τους σιωπηλά επί χρόνια, μη τολμώντας να το καταγγείλουν, παραπαίοντας μεταξύ ντροπής, ταπείνωσης, ακόμη και ενοχής, αφού συχνά τα θύματα, μέσω κάποιου εσωτερικευμένου μηχανισμού ενοχοποίησης, αισθάνονται υπαίτια για την κακοποίησή τους. Είναι, όμως, καιρός να εξαλειφθεί ο κυρίαρχος σεξιστικός λόγος που επιρρίπτει την ευθύνη για τέτοια φαινόμενα στις ίδιες τις κακοποιημένες γυναίκες. Είναι καιρός, μέσω της ενημέρωσης, της ενίσχυσης της αυτοπεποίθησης και της πολυδιάστατης στήριξης των γυναικών, να αναχαιτιστεί η κλιμάκωση της έμφυλης βίας, η οποία, με τη γυναικοκτονία, εκδηλώνεται στην πιο ακραία, επαίσχυντη και αποτρόπαια μορφή της. Μέρες σαν τη σημερινή Διεθνή Ημέρα για την Εξάλειψη της Βίας Κατά των Γυναικών συμβάλλουν στην ευαισθητοποίηση όλων μας.\nΒΙΑ, ΔΙΕΘΝΗΣ ΗΜΕΡΑ, ΚΑΤΕΡΙΝΑ ΣΑΚΕΛΛΑΡΟΠΟΥΛΟΥ


MAKEDONIA IS GREECE: ΣΟΚ:Ντοκουμέντο φρίκης..το βιντεο της βασικης καμερας.Η δολοφονία!!!\nΟ εκτελεστής αρχίζει να πυροβολεί από μακριά. Η παρέα το αντιλαμβάνεται και γυρίζει προς το μέρος του. Οι πρώτοι δύο πυροβολισμοί πέφτουν εναντίον του χρυσαυγίτη που τρέχει αριστερά να γλυτώσει. Είναι ο τέταρτος της παρέας (αυτόπτης μάρτυρας) που βγήκε αλώβητος. Η συνέχεια θυμίζει κινηματογραφική ταινία. Ο εκτελεστής στρέφει ακαριαία το όπλο του εναντίον των τριών που είναι μαζεμένοι σε πηγαδάκι κι αιφνιδιάζονται. Πρώτος δέχεται σφαίρα ο Αλέξανδρος Γέροντας ο οποίος ωστόσο καταφέρνει να τρέξει και να κρυφτεί πιο πίσω. Μία κίνηση όλη του η ζωή...\nΑναρτήθηκε από I AM MACEDONIAN I AM GREEK! στις Τρίτη, Νοεμβρίου 05, 2013